Gregach - Wikipedia

# Gregach

### Diwar Wikipedia, an holloueziadur digor

Ar ger gregach a c'hall ober dave

- d'an henc'hresianeg

- d'ar gresianeg a vremañ

## [kemmañ] Diwar-benn implij ar ger gregach

Er skolioù gwechall e veze studiet galleg, latin ha gregach, ha ne veze ket implijet ar ger gresianeg zo ur stumm nevesoc'h.

"Abaoue maro an Aotrou Tanguy em eus evel heuz ouz ar galleg, al latin hag ar gregach", Lan Inizan, Toull al Laer, 1930, rakskrid pajenn VII.

Ar ger gresianeg zo bet degaset da vare Geriadur Vallée evit envel yezh Gres a-vremañ.

## [kemmañ] Ur ger disprizus?

E geriadurig Roparz Hemon eo troet ar ger gregach gant "baragouin, jargon". Kement-se ne dalv ket ez eus dispriz er ger. Diskouez a ra ez eo kenster gant yezh digomprenus, evel e galleg pa lavarer "c'est de l'hébreu" (rak al latin a veze komprenet un tamm bennak gant ur bern tud gwechall, desket dre an oferenn-sul, pa ne veze ket an hebreeg).

### [kemmañ] An dibenn ach e-barzh ar ger "gregach"

Kevatal eo d'an dibenn -aj e gerioù all. Gwir eo e vez disprizus an dibenn -ach (pe -aj), peurvuiañ, met ne vez ket atav: legumaj, bugaleaj, mignoniaj, koataj. Heñvel eo gant gregach pa dalvez gresianeg.

N'eus ket da geñveriañ gant gerioù evel gallegach pe saoznaj a zo gerioù implijet evit merkañ an dispriz en un doare splann.

Sed ur werzenn tennet eus Sainte Tryphine et le roi Arthur, Presses Universitaires de Rennes. Terre de Brume.

  ...flamantach, almantach, italian, saozneg Ha kalz a yezhoù all, latin ha spagnoleg.

Anat eo n'eo ket faeüs an dibenn ach aze.

## [kemmañ] Gerioù deveret

gregachiñ, a dalv pe komz gregach, pe komz ur yezh digomprenus

## [kemmañ] Gerioù kar dre ar ster

- Gresim, ger meneget e geriadurioù divyezhek Gregor Rostren (1732) ha Roparz Hemon, hag ar verb gresimañ, savet diwarnañ. Lenn a raer da skouer : Ar grecim hac al latin o deus flypet un niver bras a c'heryou eveus al langaich a brezecq ar vretonned en Breiz-arvoricq hac en Breiz-veur. Pajenn 471 eus Geriadur Gregor Rostren.

Adtapet diwar "http://br.wikipedia.org../../../g/r/e/Gregach.html"

Rummadoù ar bajenn: Gresianeg

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask